Tämä on Oo2-soikko, Pasi Ryhäsen Soikkoa käyttävä suomen kielen oikoluku- ja tavutuskomponentti
OpenOffice.org:in versiolle 2.0.

Asennusohje (Linux)
===================
Siirry komentorivillä hakemistoon oo2-soikko ja anna pääkäyttäjän (root) oikeuksilla komento

  ./install-oo2-soikko

Tämä komento poistaa ensin mahdolliset vanhat Oo2-soikon asennukset ja asentaa sitten uuden version
kaikkiin löytämiinsä OpenOffice.org 2.0:n asennuksiin.
  
Vaihtoehtoinen asennustapa niille, joilla ei ole pääkäyttäjän oikeuksia tai jotka haluavat asentaa
Oo2-soikon ainoastaan yhden käyttäjän käyttöön: Käynnistä OpenOffice.org ja valitse valikosta
Työkalut -> Pakettihallinta. Valitse "Omat paketit" ja paina sitten "Lisää...".
Valitse tiedosto oo2-soikko-versionumero.uno.pkg ja paina "Avaa". Nyt paketin pitäisi asentua, ja voit sulkea
pakettien hallinnan.


Käyttöönotto
============
Varmista, että Oo2-soikko on aktivoitu kirjoituksen aputyökaluissa. Tämän voit tehdä OpenOffice.orgissa
valitsemalla Työkalut -> Asetukset -> Kieliasetukset -> Kirjoituksen aputyökalut. Paina käytettävissä olevien
kielimoduulien listan vieressä olevaa Muokkaa-painiketta. Näyttöön avautuu uusi ikkuna. Valitse kieli-valikosta
suomi ja lisää tarvittaessa rastit kohtiin "Suomen kielen oikoluku (Soikko)" ja "Suomen kielen tavutus (Soikko)".
Jos listalla on muita oikeinkirjoitus- tai tavutusmoduuleja, poista rastit niiden edestä.


Asennuksen poisto (Linux)
=========================
Jos asensit asennusohjeen ensimmäisen vaihtoehdon mukaisella tavalla, asennus poistuu antamalla pääkäyttäjän
oikeuksilla komento

  ./install-oo2-soikko --uninstall

Jos käytit vaihtoehtoista asennustapaa, voit poistaa paketin pakettienhallinnan kautta.
Valitse Oo2-soikko listasta "Omat paketit" ja paina "Poista".


Ohjeita ongelmatilanteisiin ja yhteystiedot
===========================================
Jos sinulla on ongelmia oo2-soikon käytössä tai asennuksessa, katso löydätkö vastausta ongelmiisi osoitteesta
http://www.lemi.fi/oo2-soikko/
Jos et löytänyt vastausta, lähetä minulle (Harri Pitkänen) postia osoitteeseen hatapitk@cc.jyu.fi, niin
katsotaan mitä asialle voi tehdä.











Loput ohjeista on tarkoitettu edistyneille käyttäjille ja ohjelmoijille.

Esimerkkejä paketin asentamisesta unopkg-työkalulla
===================================================
Tavallisena käyttäjänä
$ /opt/openoffice.org1.9.105/program/unopkg add oo2-soikko-0.4/oo2-soikko-Linux_x86-0.4.uno.pkg
$ /opt/openoffice.org1.9.105/program/unopkg list
$ /opt/openoffice.org1.9.105/program/unopkg remove oo2-soikko-Linux_x86-0.4.uno.pkg
Pääkäyttäjänä:
# /opt/openoffice.org1.9.105/program/unopkg add --shared oo2-soikko-0.4/oo2-soikko-Linux_x86-0.4.uno.pkg
# /opt/openoffice.org1.9.105/program/unopkg list --shared
# /opt/openoffice.org1.9.105/program/unopkg remove --shared oo2-soikko-Linux_x86-0.4.uno.pkg


Paketin kääntäminen lähdekoodista
===========================================================

Näissä ohjeissa $ tarkoittaa sitä, että perässä oleva teksti on komento joka on tarkoitus suorittaa sellaisenaan
komentorivin (bash) kautta.
1) Lataa käyttämääsi OpenOfficen versiota vastaava SDK, esimerkiksi
   ftp://ftp.linux.cz/pub/localization/OpenOffice.org/devel/680/SRC680_m105/Build-1/OOo_SRC680_m105_LinuxIntel_sdk.tar.gz
2) Luo hakemisto (esimerkiksi /home/ktunnus/oosdk) ja pura tuo SDK-paketti tähän hakemistoon. Tuloksena pitäisi olla
   hakemisto nimeltä OpenOffice.org2.0_SDK.
3) Lataa oo2-soikko-0.4.tar.gz ja pura se hakemistoon /home/ktunnus/oosdk (pitäisi syntyä
   alihakemisto nimeltä oo2-soikko.)
4) $ cd /home/ktunnus/oosdk
   $ mkdir output
   $ cd OpenOffice.org2.0_SDK
   $ ./configure
   Vastaa kysymyksiin. Kaksi ensimmäistä ovat selviä, niihin siis tulee SDK:n asennushakemisto
   (/home/ktunnus/oosdk/OpenOffice.org2.0_SDK) ja OpenOffice.org:in asennushakemisto (esim. /opt/openoffice.org1.9.105).
   Sitten kysytään asennushakemistot ohjelmille GNU make, zip ja GNU C++. Ehdotetut hakemistot ovat yleensä oikein (eli
   enterin painaminen riittää vastaukseksi), mutta varmista, että sinulla on kyseiset ohjelmat asennettuna ja että
   niiden versiot ovat riittävän uudet. Muiden kysymyksien vastauksilla ei ole merkitystä.
5) $ cd /home/ktunnus/oosdk/oo2-soikko
   $ ../OpenOffice.org2.0_SDK/setsdkenv_unix
   Tämä käynnistää uuden bash-istunnon. Näet nyt vielä kerran antamasi asetukset. Voit tarkistaa, ovatko ne oikein.
6) Tiedostossa setup.mk on joitakin asetuksia, joita voi olla tarpeen muokata. Erityisesti kannattaa varmistaa, että
   käytät samaa C++ -kääntäjää kuin millä OpenOffice.org on käännetty.
7) $ make
   Huomaa, että tämä on tehtävä samassa bash-komentotulkin istunnossa jossa suoritit kohdan 5 komennon.
   Jos kaikki menee hyvin, niin oo2-soikko on nyt paketissa
   /home/ktunnus/oosdk/oo2-soikko/build/oo2-soikko-XXX.uno.pkg (kohtaan XXX tulee paketin käyttöjärjestelmä-
   ja versiotiedot.)



